شه‌فه‌ق نيوز/ حسێن شه‌ريعه‌ت مه‌دارى سه‌رنويسه‌ر رووژنامه‌ى كه‌يهان و راوێژكار عه‌لى خامه‌نه‌يى رابه‌ر باڵاى شۆڕش ئيرانى، وت: شانشين به‌حره‌ين ئيرانيه‌و ته‌نانه‌ت ملله‌ته‌گه‌يشێ.
مه‌دارى له‌ وته‌يگێ وه‌بوونه‌ێ 39يه‌مين ساڵياد سه‌ركه‌فتن شۆڕش ئيرانيه‌و له‌ شار نه‌هاوه‌ند وت: به‌حره‌ين سه‌ر وه‌ ئيرانه‌و ملله‌ت به‌حره‌ينييش خوه‌يان وه‌ به‌شيگ جيانه‌كرياێ له‌ ئيران زانن و هه‌ر وه‌و خاتريشه‌ ساڵه‌يليگه‌ ده‌سڵاته‌يل به‌حره‌ينى تواناى وساننه‌وه‌ى شۆڕش ملله‌ت به‌حره‌ينى نه‌يرن له‌وه‌ر ئه‌وه‌گ ملله‌ته‌گه‌ێ ئيرانيه‌.
جى باسه‌، مه‌دارى هه‌ميش وت: زويتريش من نويسام به‌حره‌ين ئيرانيه‌و يه‌يش ده‌نگدانه‌وه‌ى گه‌ورايگ دروسكرد و له‌و وه‌خته‌يليشه‌ فه‌تواده‌ر ئال سعود فه‌تواى كوشتنم ده‌ركرد له‌بان ئى قسه‌و ئه‌وه‌سه‌ ك ئيسه‌يش ناوچه‌گه‌ كه‌فته‌سه‌ ده‌س ئيران.
